OzLabs/hebrew-wiki-articles huggingface dataset:
אסתר ברק-לנדס

אסתר ברק לנדס היא עורכת דין, יזמית ומשקיעת הון סיכון ישראלית. במהלך השנים השקיעה בכ-70 חברות הזנק, ועוסקת בקידום נשים בעולם העסקים בכלל ובהיי-טק בפרט לעמדות בכירות.

== ביוגרפיה ==
אסתר ברק-לנדס נולדה וגדלה בירושלים, שנייה במשפחה בת ארבעה ילדים. היא בתם של נשיא בית המשפט העליון בדימוס, אהרן ברק, וסגנית נשיא בית הדין הארצי לעבודה בדימוס, אלישבע ברק-אוסוסקין<ref name=":0"></ref>.

למדה בבית ספר תיכון הגימנסיה העברית רחביה בירושלים.

בשנת 1992 קיבלה תואר ראשון במשפטים מאוניברסיטת תל אביב, ולאחר מכן עבדה במשרד עורכי דין גדול. בשנת 2005 קיבלה תואר MBA עם התמחות ביזמות מהמרכז הבינתחומי הרצליה.

מתגוררת בתל אביב, נשואה לעיתונאי ואיש התקשורת רם לנדס, ולהם שלושה ילדים.

== קריירה ==
לאחר תשע שנות עבודה כעורכת דין, החליטה לעשות שינוי מקצועי בשנת 2000 ועברה לעולם ההיי-טק. את דרכה בתחום ההייטק החלה בעבודה בחברת הזנק קטנה. בשנת 2005 הקימה יחד עם שותפים את מועדון המשקיעים Israel Angels.

בשנת 2006 הקימה את פרתם הייטק וניהלה את ההשקעות בחברה כשבע שנים, במהלכן השקיעה בכ־30 חברות הזנק, בהן: פלייטיקה, פרולור, פיוניר, אמריקאן וול ועוד.

בשנת 2013 הקימה חממה טכנולוגית שמלווה חברות בראשית דרכן וקרן השקעות בשיתוף נילסן העולמית - Nilsen Innovate Fund, שמנהלת כ-100 מיליון ש"ח. השותפים בקרן ההשקעות הם טייקון הנדל"ן יגאל אהובי, איש העסקים רון לאודר, יושב ראש סיטי גרופ וטיים וורנר לשעבר - ריצ'רד פרסונס ויו"ר ומנכ"ל חברת אסתי לאודר לשעבר, פרד לנגהמר. במשך חמש שנים הייתה ברק לנדס המנכ"לית של הקרן, וכיום היא דירקטורית וחברת ועדת ההשקעות בה.

בשנת 2019 הקימה ביחד עם יוסי אקרמן ואופיר דובובי את מתחם העבודה השיתופי בקיסריה: OpenValley. בנוסף, היא חברת ועדת השקעות של Neomi, מיזם של נשים משקיעות, שותפה יזמת ב-millionsteps, מיזם לשיתוף פעולה טכנולוגי בין יפן וישראל, נשיאת ProWoman ודירקטורית-מנהלת של קרן אמא (קרן פילנתרופית)<ref name=":0" />.

בפברואר 2019 מונתה ליועצת בכירה בחברת האחזקות Asana Bio Group. הקבוצה מחזיקה במעבדה למחקר ופיתוח קנאביס רפואי ובחברת Gynica, המתמקדת בפיתוחים מבוססי קנאביס בתחום רפואת נשים.

חברת הוועד המנהל באקדמיה לאמנות ועיצוב בצלאל ובאקדמיה למוסיקה ולמחול בירושלים, דירקטורית חיצונית במקפת וחברת ועדת השקעות של חברת הביטוח מגדל.

ב-2023 הקימה קרן הון סיכון בשם פלורה ונצ'רס שתשקיע בחברות הייטק בתחום האגריטק והפודטק.

== קישורים חיצוניים ==

* 
* [https://www.supersonas.com/personas/אסתר-ברק-לנדס/ אסתר ברק-לנדס], באתר סופרסונאס
* 

== הערות שוליים ==

קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:יזמות היי-טק ישראליות
קטגוריה:יזמי היי-טק ישראלים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:משקיעות הון סיכון ישראליות
קטגוריה:רשפון: אישים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אנחנו המהפכה

אנחנו המהפכה הוא סרט טלוויזיה דרמטי רומנטי ישראלי ששודר ב-15 בנובמבר 2020 בקשת 12. את הסרט כתב וביים מאור זגורי ומשחקים בו אגם רודברג, מאור שוויצר ועוז זהבי. צילומי הסרט החלו בפברואר 2018.

== תקציר העלילה ==
שלושה זרים מקצוות החברה הישראלית נפגשים במהלך הפגנה של הקהילה הגאה: נינה (אגם רודברג), צעירה שהתבשרה לאחרונה שלא תוכל להרות; אדם (עוז זהבי), עורך-דין ביישן ומופנם שבוגד באשתו עם גברים; ומייקל (מאור שוויצר), חייל ששוחרר לאחרונה מהכלא לאחר שהורשע בהטרדה מינית. אל מקום ההפגנה מגיע אדם חרדי שמבצע פיגוע ירי, ולאחר שמייקל משתלט על היורה הוא מחלץ מהמקום את נינה שנפצעה ברגלה. מייקל, נינה ואדם מעבירים את הלילה ביחד, בסמוך למקום הפיגוע, בתוך אוהל, ובסופו מקיימים מנאז' א-טרואה. כשלושה חודשים לאחר מכן השלושה עומדים בראש מחאת אוהלים ונאבקים על זכותם להתחתן בשלישייה. כשנה לאחר מכן, השלושה גרים יחד בדירתו של אדם. כאשר אדם מודיע שהוא מתכוון לעזוב, נינה מבשרת שהיא בהיריון.

== תגובות וביקורות ==
הסרט קיבל מהגולשים ציון 5.1 מתוך 10 באתר אידיבי.<ref></ref>

הביקורות לסרט היו שליליות. הוא תואר כ"מבולבל, לא גמור, תיאטרלי במקומות הלא נכונים ומאוד מפוספס" וכ"מוצר טלוויזיוני נחות, לא אמין ומבוים באופן מביך". באחת מהביקורות נכתב כי בסרט אין "שום דבר קוהרנטי שאפשר להיאחז בו והוא מתגשם על המסך כאסופה של רעיונות, מניפסטים חברתיים מנוסחים בעילגות, עלילה מופרכת ודמויות סטריאוטיפיות".

==רייטינג==
הסרט זכה ל-11.1% רייטינג (262 אלף צופים).

== קישורים חיצוניים ==
* "[https://www.mako.co.il/mako-vod-keshet/special-broadcast-2020/VOD-dd40ba477ebc571026.htm אנחנו המהפכה]", באתר mako TV
* 
* 
* 

ביקורות:
* 
* 
* 

== הערות שוליים ==

קטגוריה:סרטי דרמה ישראליים
קטגוריה:סרטי 2020
קטגוריה:סרטי טלוויזיה ישראליים
קטגוריה:סרטי להט"ב ישראליים
קטגוריה:סרטי להט"ב משנות ה-2020
קטגוריה:קשת: תוכניות וסדרות
קטגוריה:סרטים ישראליים משנת 2020
בלטונאודווארי

בלטונאודווארי (בהונגרית: Balatonudvari) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בבלטונאודווארי מספר התושבים נמצא בירידה. כך, בשנת 1990 חיו בכפר 335 תושבים, ובשנת 2020 331 תושבים.

==יהודי בלטונאודווארי==
בבלטונאודווארי חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|6
|278
|-
|1910
|5
|
|-
|1920
|7
|
|-
|1930
|4
|
|-
|1941
|5
|290
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
צ'ופק

צ'ופק (בהונגרית: Csopak) הוא כפר על גדות אגם בלטון במחוז וספרם שבמרכז הונגריה.

בשנת 1940 התאחד צ'ופק עם בלטונקוושד (Balatonkövesd).

==יהודי צ'ופק==
בצ'ופק חיו יהודים בתקופות זמן שונות. בחורשה ליד הכפר קיים בית קברות יהודי עתיק.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|3
|
|-
|1880
|15
|540
|-
|1910
|5
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ליהוא הכהן

ליהוא הכהן (נולד ב-28 בספטמבר 1968) הוא טייס וקצין צה"ל במילואים בדרגת תת-אלוף. בתפקידו האחרון שירת כמפקד בסיס נבטים.

==ביוגרפיה==
הכהן התגייס לצה"ל בינואר 1987 וסיים קורס טיס ב-1990. שירת כטייס תובלה בחיל האוויר. בשנים 2003–2006 פיקד על טייסת 120, בשנים 2006–2008 פיקד על טייסת 103. ב-2010 מונה למפקד כנף 15 (בסיס שדה דב). במאי 2013 מונה למפקד בסיס נבטים ושירת בתפקיד עד ספטמבר 2016.

לאחר שחרורו כיהן כמנכ"ל חברת Galooli Power בתחום האנרגיה. ביוני 2020 מונה לסמנכ"ל מבצעי אוויר בחברת אל על. ביוני 2022 מונה למשנה למנכ"ל חברת GES.

ב-1999 סיים תואר ראשון במשפטים וניהול מהמרכז הבינתחומי וב-2010 תואר שני באסטרטגיה מאוניברסיטת המדינה של אלבמה.

==הערות שוליים==

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס נבטים
קטגוריה:מפקדי בסיס שדה דב
קטגוריה:עובדי אל על
קטגוריה:מנהלים ישראלים
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1968
Selena Etc.

היה בוטיק,<ref name=":0"></ref> סלון יופי,<ref name=":0" /> וחנות בגדים,<ref name=":0" /> בדרום טקסס, שנוסד על ידי הזמרת-יוצרת סלינה.<ref name=":0" /> החברה נוסדה ב-27 בינואר 1994 בקורפוס כריסטי, טקסס, שם גם היה בניין המטה הראשי.<ref></ref> סלינה פתחה בוטיק נוסף בסן אנטוניו, טקסס בערך באותו הזמן בו בניית בניין המטה הושלמה; שניהם היו מצוידים במכוני יופי פנימיים.<ref name=":0" />

סלינה החלה לייצר בגדים ביחד עם המעצב מרטין גומז, שהפכו לסימן המסחרי שלה. העיצוב של הבגדים היה בהשראת העולם הלטיני והאקזוטי.<ref name=":0" />

== היסטוריה ==
לאחר שזכתה להצלחה בינלאומית כזמרת, החליטה סלינה לפתוח בוטיק במטרה למכור את מוצריה. אביה ומנהלה, אברהם קינטנייה ג'וניור, מינה את יולנדה סלדיבר לנשיאת מועדון המעריצים שלה בשנת 1991 לאחר שסלדיבר ביקשה שוב ושוב שיאשרו לה להקים אחד כזה. בינואר 1994 הפכה סלדיבר למנהלת הבוטיקים של הזמרת. העובדים, מעצבת האופנה ובת דודתה של סלינה, החלו להתלונן על סגנון הניהול הבעייתי של סלדיבר.

בינואר 1995 החל קינטנייה ג'וניור לקבל שיחות טלפון ומכתבים ממעריצים זועמים ששילמו דמי חברות במועדון המעריצים שלה ולא קיבלו בתמורה כלום. הוא החל לחקור את תלונותיהם ומצא ראיות לכך שסלדיבר מעלה בכספי מועדון המעריצים והבוטיקים של סלינה, בסך של 60,000 דולר באמצעות שקים מזויפים. לאחר שמשפחת קינטנייה התעמתה איתה, קנתה סלדיבר אקדח, פיתתה את סלינה להגיע למוטל בו שהתה ולבסוף ירתה בגבה. אף על פי שרופאים ניסו להחיות את סלינה, נקבע מותה מאובדן דם ודום לב. הבוטיקים נסגרו באופן רשמי ביולי 2009.<ref name=":2" /><ref name=":0" />

== הצלחה וסגירה ==
המגזין Hispanic Business דיווח כי הזמרת הרוויחה מעל 5 מיליון דולר מהבוטיקים האלה. בוטיק נוסף אמור היה להיפתח במונטריי שבמקסיקו בשנת 1995, אך בשל רצח סלינה הוא לא נפתח. הבוטיק בסן אנטוניו נסגר זמן מה לאחר שנת 1999. לאחר מותה של סלינה, כריס פרס, בעלה ואלמנה של סלינה, היה אחראי על העסק.<ref name=":0" />

לאחר יום השנה ה-16 לפתיחת הבוטיק בקורפוס כריסטי, הוא נסגר באופן רשמי החל מיולי 2009.<ref name=":0" /> שבוע לאחר סגירת החנות, כריס פרס תלה "שלט למכירה" וביקש 91,454 אלף דולרים עבור הבוטיק.<ref name=":1"></ref><ref name=":0" /> מחיר המכירה הסופי היה 165,000 אלף דולר.<ref name=":1" /> זמן קצר לאחר המכירה,<ref name=":2"></ref> כל הסחורה והאביזרים שנותרו החלו להימכר במוזיאון סלינה, שנמצא מספר קילומטרים מהמקום בו היה פעם הבניין הראשי של .<ref name=":0" />

== הערות שוליים ==

קטגוריה:סלינה
קטגוריה:טקסס: מבנים
קטגוריה:חברות ביגוד אמריקאיות
קטגוריה:חברות אמריקאיות שנסגרו
יוסף אליהו וינוגרד

רבי יוסף אליהו וינוגרד (ג' בכסלו ה'תרי"ד, 1853 – י"ט בטבת ה'תרע"ח, 1918) היה ראש ישיבת תורת חיים בירושלים.

==ביוגרפיה==
נולד בפינסק שבבלארוס, בנו של רבי אברהם חיים (שכונה "ר' חיים מתמיד"). למד תורה אצל אביו. נשא את פלטה בת ישראל אברהם לוי (נפטרה בירושלים, י"ב באייר ה'תרע"ח).

בשנת ה'תרמ"ב (1882) עלה לארץ ישראל עם אביו ואחיו רבי שמחה והם השתקעו בירושלים. אחרי פטירת האב, בשנת ה'תרמ"ו (1886), עלה אחיו רבי יצחק וינוגרד לארץ ישראל ועם בואו ייסד את ישיבת "תורת חיים". רבי יוסף אליהו עמד לימין אחיו בייסוד הישיבה ובניהולה. בשנים הראשונות הוא כיהן כמשגיח בישיבה.

לאחר פטירת אחיו רבי יצחק, בשנת ה'תרע"ג (1913), התמנה רבי יוסף אליהו לעמוד בראשות הישיבה ונטל על עצמו גם את העול הכלכלי.

הרב אריה לוין, שלאחר עלותו ארצה, בשנת 1905, למד בישיבת תורת חיים, כותב עליו בזיכרונותיו: "הרב הגאון הצדיק, איש חמודות, שכל דרכיו במעגל יושר ודבריו מנויים וספורים למטרתם, הלא הוא ר' יוסף אליהו וינוגרד", והוא מכיר לו טובה על "אשר גילה לי התקרבות כה אמיצה שאין לשערה". 

הרב וינוגרד נפטר בירושלים בשנת ה'תרע"ח (1918) ונקבר בבית הקברות בהר הזיתים. 

==חיבורו==

בשנת ה'תר"ע (1910) הוציא את ספרו "נתיבות החיים" ואת ההכנסות הקדיש לישיבה. הוא הוציא את הספר בעילום שם. בשנת ה'תשט"ו (1955) הוציאו נכדיו הוצאה שנייה מהודרת וציינו בה את שמו. 

בהקדמת המהדורה השנייה כותב עליו אחיינו, הרב שמעון וינוגרד, כי "היה גאון נפלא בים הגדול של שני התלמודים והראשונים, והיה הוגה דעות בכל ספרות הפילוסופיה הדתית, חכמת הנסתר וספרי הקבלה... כן הייתה לנס בקיאותו בכתבי הקודש והפרשנים הראשונים. גם ידיעותיו הרחבות בכל מכמני השפה העברית, ספרותה ודקדוקה, היו למופת".

==משפחתו==
בנו: רבי משה וינוגרד, ממנהלי ישיבת תורת חיים. בתו מרים נישאה לבן דודה יהושע ליב, בן הרב יצחק וינוגרד. נינו הוא הביבליוגרף ישעיהו וינוגרד.

==קישורים חיצוניים==
* 
* 	
* 	

קטגוריה:ראשי ישיבה ארץ-ישראלים
קטגוריה:אנשי העלייה הראשונה
קטגוריה:ירושלים: רבנים
קטגוריה:רבני ישיבת תורת חיים
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1853
קטגוריה:ארץ-ישראלים שנפטרו ב-1918
לובאש

לובאש (בהונגרית: Lovas) הוא כפר על גדות אגם בלטון במחוז וספרם שבמרכז הונגריה.

==יהודי לובאש==
בלובאש חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|3
|
|-
|1880
|7
|278
|-
|1910
|7
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Primer Impacto

Primer Impacto (בעברית: אימפקט ראשון) היא תוכנית חדשות בטלוויזיה בשפה הספרדית שמשודרת על ידי יוניוויז'ן,<ref></ref> בארצות הברית ובמקסיקו בימי חול בשעות ארבע וחמש אחר הצהריים. (CST) תוכנית מאוחרת יותר בשעה 23:00 בלילה (ששמה היה "פריימר אימפקטו אקסטרה") משודרת בחסות יוניוויז'ן והיא מובילה למהדורת החדשות של השעה 23:30.

== הרכב התוכנית ==
המנחים העיקריים בתוכנית הם מישל גלוואן ופמלה סילבה קונדה. במהלך סופי השבוע המנחה היא נטליה קרוז. ורוניקה דל קסטילו מחליפה לעיתים את המנחים ומדווחת על החדשות ממקסיקו סיטי. ג'קי גרידו מדווחת על מזג האוויר בימי חול ופאולה אלורזה מדווחת על מזג האוויר בסופי שבוע.

פליקס פרננדז ופרננדו פיורה מדווחים על חדשות הספורט. התוכנית ידועה גם בשם "Las Noticias Cochinas".

== קישורים חיצוניים ==
* 

==הערות שוליים==

קטגוריה:ערוצי חדשות
קטגוריה:סדרות טלוויזיה אמריקאיות שעלו לשידור בשנות ה-1990
ניקמה ויליאמס

ניקמה ויליאמס (באנגלית: Nikema Williams; נולדה ב-30 ביולי 1978) היא פוליטיקאית אמריקאית, המכהנת כחברת בית הנבחרים של ארצות הברית מאז 3 בינואר 2021 וכיו"ר המפלגה הדמוקרטית בג'ורג'יה. בנובמבר 2020 נבחרה מטעם מחוז הקונגרס החמישי של ג'ורג'יה.

== ביוגרפיה ==
ויליאמס נולדה בקולומבוס שבג'ורג'יה, וגדלה הוא בעיר סמית'ס סטיישן שבמזרח אלבמה. אביה היה מנהיג קהילתי, האחיין של אות'רין לוסי, האישה הראשונה שלמדה באוניברסיטת אלבמה בניגוד למדיניות ההפרדה הגזעית. ויליאמס השלימה את לימודיה הגבוהים במכללת טאלדגה, שם הייתה לחברה באחוות הסטודנטיות "אלפא קפא אלפא" וקיבלה תואר ראשון בביולוגיה. בתום לימודיה האקדמיים, עברה לאטלנטה בירת ג'ורג'יה בשנת 2002.

לאחר שהתיישבה באטלנטה הצטרפה ויליאמס לארגון "הדמוקרטים הצעירים" של ג'ורג'יה. אחר כך כיהנה כסגנית נשיא לענייני מדיניות ציבורית באגף הדרום-מזרחי של הארגון הורות מתוכננת. בשנת 2011 היא נבחרה כסגניתו של ראש המפלגה הדמוקרטית בג'ורג'יה. ב-2013 הייתה יושבת ראש המפלגה בפועל, בעקבות התפטרותו של מייק ברלון.

ויליאמס תמכה בשתי התמודדויותיו של ברק אובמה לנשיאות ארצות הברית ב-2008 וב-2012, והייתה חברה ב"קרן הניצחון של אובמה" במהלך 2012. בשנת בחירות זו הוכרה ויליאמס כאחת ממגייסי-כספים המובילות של מטה הבחירות של אובמה, וגייסה למעלה מחמישים אלף דולר אמריקני עבור מסע הבחירות שלו.

בשנת 2017 נבחרה ויליאמס לסנאט של מדינת ג'ורג'יה, בבחירות מיוחדות לאחר התפטרותו של וינסנט פורט שהתמודד לראשות עיריית אטלנטה. ב-13 בדצמבר 2018 נמנתה בין 15 מפגינים שנעצרו על ידי המשטרה בקפיטול מדינת ג'ורג'יה במהלך מחאה נגד הטיפול בבחירות לתפקיד מושל ג'ורג'יה ב-2018. האישומים נגדה ונגד יתר המפגינים בוטלו ביוני 2019. בינואר 2019 ויליאמס נבחרה לעמוד בראשות המפלגה הדמוקרטית בג'ורג'יה. היא הפכה לאישה השחורה הראשונה, האישה השלישית בכלל והאפרו-אמריקאית השנייה לשבת בראשות המפלגה במדינה. בכל מערכות הבחירות לנשיאות מ-2008 ועד הבחירות לנשיאות ארצות הברית 2016 הייתה נציגה לכינוס הוועדה הדמוקרטית הלאומית.

ב-20 ביולי 2020, לאחר מותו של ג'ון לואיס, נבחרה ויליאמס להחליפו כמועמדת המפלגה הדמוקרטית לייצוג מחוז הקונגרס החמישי של ג'ורג'יה בבית הנבחרים של ארצות הברית. בבחירות הכלליות היא ניצחה את אנג'לה סטנטון-קינג, מועמדת המפלגה הרפובליקנית. למרות זאת, בספטמבר אותה שנה נקבעו בחירות ביניים על ידי המושל בריאן קמפ כדי למלא את שארית תקופת כהונתו ה-17 של לואיס. ויליאמס בחרה שלא להתמודד בבחירות מיוחדות אלה, אלא להתמקד בתפקידה כיו"ר המפלגה הדמוקרטית בג'ורג'יה.

== קישורים חיצוניים ==

* 

* [https://www.georgiademocrat.org/staff/nipkema-williams/ ביוגרפיה רשמית], באתר המפלגה הדמוקרטית של ג'ורג'יה 
* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של ג'ורג'יה
קטגוריה:חברי בית הנבחרים של ארצות הברית מג'ורג'יה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
קיו-פרודקשנס

קיו-פרודקשנס (באנגלית: Q-Productions) היא חברת תקליטים למוזיקה לטינית בבעלותו של אברהם קינטנייה ג'וניור.<ref name=":0"></ref> קיו-פרודקשנס, שנוסדה בשנת 1993, היא חברת תקליטים ואולפן הקלטות (Q-Zone Records ו-Q-Zone Studios) המתמחה בעיקר במוזיקה לטינית.

האמנים המוכרים ביותר שהוחתמה בה הם סלינה (שהייתה בתו של אברהם), לוס טרס רייס וג'ניפר פינה.<ref name=":0" /><ref name=":1"></ref>

== אולפני הקלטה ומיקום ==
לקיו-פרודקשנס שלושה אולפני הקלטות; "זברה רום", "לאופרד לאונג'" ו-"פוקס רום". מטה החברה נמצא ברחוב לאופרד 5410, קורפוס כריסטי, טקסס.

== מוזיאון סלינה ==
אוסף של עיצובים ומזכרות של סלינה שוכנים באולפני ההקלטות.<ref name=":0" /> בין היתר, ישנה קולקציה הכוללת פריטים מארון הבגדים של סלינה וצעצועים שאהבה עוד מימי הילדות שלה.

== אמנים\יות ==
* סלינה (1993–1995) (נרצחה)
* ג'ניפר פינה (1996–2000)
* לה פורצה
* לוס טרס רייס
* קורטז דה לה סיירה
* חורחה רואל ופוטרילו
* ססי
* לה קונטיסטה
* סטפני לין
* אנג'ל קסטילו
* איזבל מרי סאנצ'ס

== קישורים חיצוניים ==
* 

== הערות שוליים ==

קטגוריה:חברות תקליטים
קטגוריה:סלינה
נדין מרשל

נדין פנצ'יטה מרשל (באנגלית: Nadine Panchita Marshall; נולדה ב-30 בספטמבר 1972) היא שחקנית טלוויזיה, תיאטרון ורדיו אנגלייה.

==ביוגרפיה==
מרשל נולדה בלמבת' שבלונדון. היא למדה בבית הספר למשחק "רוז ברופורד קולג'". הופעתה הידועה ביותר היא בתפקיד סאלי בסיטקום הבריטי "The Smoking Room". מרשל שיחקה במחזה "Random" מאת דבי טאקר גרין, ובסרט "Second Coming" משנת 2014. ב-2013 הופיעה מרשל בתפקיד ורון בסיטקום "The Spa", יחד עם השחקנית דבי צ'אזן, איתה שיחקה בסדרה "The Smoking Room".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2002
|
| dir="ltr" | The Smoking Room
| סאלי
| סדרת טלוויזיה
|-
| 2009
| צדק פלילי
| dir="ltr" | Criminal Justice
| נורמה
| סדרת טלוויזיה (עונה שנייה)
|-
| 2012
| שערים
| dir="ltr" | Gates
| מליסה
| סדרת טלוויזיה
|-
| 2013
|
| dir="ltr" | The Spa
| ורוניקה (ורון) הנדרי
| סדרת טלוויזיה
|-
| 2013
|
| dir="ltr" | Old Jack's Boat
| סאם ספינאקר
| סדרת טלוויזיה
|-
| 2014
|
| dir="ltr" | Second Coming
| ג'קלין ("ג'קס")
|
|-
| 2014
| ורה
| dir="ltr" | Vera
| אלי ת'ורן
| בפרק "Shadows in the Sky"
|-
| 2015
| דרך ווטרלו
| dir="ltr" | Waterloo Road
| סטף נורטון
| סדרת טלוויזיה (4 פרקים)
|-
| 2017
| פדינגטון 2
| dir="ltr" | Paddington 2
| גברת פיטרס
|דיבוב 
|-
| 2017
| סוף הפאקינג עולם
| dir="ltr" | The End of the F***ing World
| אמא של בוני
| סדרת טלוויזיה (פרק אחד)
|-
| 2018
| נעלמת
| dir="ltr" | Save Me
| סמלת בילוש או'הלורן
| סדרת טלוויזיה
|-
| 2018
| התמימים
| dir="ltr" | The Innocents
| כריסטין פולק
| סדרת טלוויזיה
|-
| 2020
|
| dir="ltr" | Sitting in Limbo
| ג'נט
| סרט טלוויזיה
|-
| 2020
| גרזן קטן: אדום, לבן וכחול
| dir="ltr" | Red, White and Blue
| ג'סי ג'ון
| סרט טלוויזיה של BBC One; כחלק מסדרת סרטי "גרזן קטן"
|-
| rowspan="2" | 2021
| כלואים
| dir="ltr" | Time
| אליסיה קובדן
| מיני-סדרה
|-
|
| dir="ltr" | Ear for Eye
| אמא בריטית
| סרט קולנוע 
|-
| rowspan="4" |2022
|
| dir="ltr" | Dodger
| מיס טריפטרי
| 2 פרקים
|-
|
| dir="ltr" | Sherwood
| ג'ני האריס
| 5 פרקים
|-
| נקודת פיצוץ <small>(אנ')</small>
| dir="ltr" | Trigger Point
| מריאן המילטון
| 5 פרקים
|-
| התאומות האילמות <small>(אנ')</small>
| dir="ltr" | The Silent Twins
| גלוריה גיבונס
|
|-
| 2023
| טאטאמי
| dir="ltr" | Tatami
| קלייר אבריאל
|
|-
| 2024
|בוב מארלי: ONE LOVE <small>(אנ')</small>
| dir="ltr" | Bob Marley: One Love
|סדלה מארלי-בוקר <small>(אנ')</small>
|
|-
| TBA
|
| dir="ltr" | Protection
|
| סדרת טלוויזיה עתידית של ITVX
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1972
קטגוריה:בריטים שנולדו ב-1972
Contigo Quiero Estar

Contigo Quiero Estar (בעברית: אני רוצה להיות איתך) הוא סינגל שהוקלט על ידי הזמרת-יוצרת האמריקאית סלינה, מתוך אלבום הבכורה שלה, Selena.<ref name=":0"></ref><ref name=":1"></ref> השיר יצא לאור בשנת 1989, על ידי חברת התקליטים EMI לטין, כסינגל הראשון מתוך האלבום וכסינגל הבכורה שלה.<ref name=":0" /><ref name=":1" />

השיר הגיע למקום השמיני במצעד השירים הלטיניים.<ref></ref>

== רקע וכתיבה ==
השיר נכתב על ידי אלחנדרו מונטיגר, הולחן על ידי מונטיגר והופק על ידי ז'וזה בהר, אברהם קינטנייה ג'וניור וסלינה.<ref name=":0" /> מבחינה לירית, השיר בוחן את הרגשות של סלינה ומספר על הרצון שלה להיות קרובה יותר מבחינה רומנטית למאהב שלה.<ref name=":0" /> דברה ורגס כתבה בספרה כי השיר "סימן את תחילתה של הקריירה הבינלאומית שלה [סלינה]".<ref></ref>

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref></ref>

== ביקורת וגרסאות כיסוי ==
דבוה ורגס כתבה בספרה Dissonant Divas in Chicana Music: The Limits of la Onda כי השיר "סימן את תחילתה של הקריירה הבינלאומית שלה [סלינה]".<ref></ref> הלהקה המקסיקנית לוס רייס דה מקסיקו הקליטה גרסת מריאצ'י לשיר באלבומה Reyes De Mexico Lo Lindo Ti.<ref></ref>

הלהקה הפוארטו ריקנית "מופע הרמוניה לתזמורת" הקליטה גרסת מרנגה וקומביה של השיר, שנכללו באלבומה Merengues y Cumbias.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1989
|תקליט
|EMI לטין
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלי בכורה מ-1989
קטגוריה:שירי סלינה
קטגוריה:שירים בספרדית
קטגוריה:שירי אהבה
עוגת רום

מפעל לעוגות רום ב[[ברמודה.]]
עוגת רום (באנגלית: Rum cake) היא סוג של עוגת קינוח המכילה רום. ברוב האיים הקריביים, עוגות רום הן קינוח מסורתי של תקופת החגים, שמקורו בפודינג החג. באופן מסורתי, פירות יבשים מושרים ברום במשך חודשים, ואז מוספים לבצק שהוכן עם סוכר מקורמל. התוצאה, המכונה גם "עוגה שחורה", דומה לעוגת פירות, אך בעלת צבע בהיר יותר.

בטרינידד וטובגו, נהוג לשמר פירות בברנדי דובדבנים שישמשו להכנה. במדינה זו, העוגה קשורה באופן מסורתי לחג המולד. בפוארטו ריקו, עוגת רום נקראת Bizcocho de Ron, והיא מעין עוגת ספוג.

בארצות הברית, עוגות רום היו פופולריות לפחות מאז שנות השבעים.<ref></ref> יש המציעים עוגות רום אפויות לפי הזמנה. חלק מהאופים מעדיפים להחדיר את הרום ישירות לעוגותיהם (במקום זיגוג).

אדם עלול להשתכר מצריכה מוגזמת של עוגות רום, וחלק מהעוגות מכילות אף יותר אחוזי אלכוהול ממשקאות אלכוהוליים רגילים.<ref></ref>

== ראו גם ==
* כדור רום

== הערות שוליים ==

רום
קטגוריה:רום
גבעת טרכייט

גבעת טרכייט (באנגלית: Trachyte Hill) היא גבעה נישאת, בקצה הצפוני של האי רוס, סמוך לארץ ויקטוריה שבאנטארקטיקה.

הגבעה ממוקמת מדרום לקרחון של; במרכז אזור החשוף מקרח, בחלק הנמוך של המדרונות המערביים של הר בירד.

גובהה של הגבעה 470 מטרים מעל פני הים.

== היסטוריה ==
=== גילוי ומיפוי הגבעה ===

הגבעה התגלה ומופה על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1958–1959.

=== מקור השם ===

שמה של הגבעה ניתן לה על ידי המשלחת הסקר הגאולוגי הניו זילנדי.

הגבעה נקראת בשם זה - בשל הסלע הטרכיט ממנה היא מורכבת.

== לקריאה נוספת ==

<div class="mw-content-ltr">• J. W. Cole, P. R. Kyle & V. E. Neall (1971), [https://doi.org/10.1080/00288306.1971.10421946 Contributions to quaternary geology of Cape Crozier, White Island and Hut Point Peninsula, McMurdo Sound region, Antarctica], New Zealand Journal of Geology and Geophysics, 14:3, 528-546, https://doi.org/10.1080/00288306.1971.10421946</div>

<div class="mw-content-ltr">• Dreschhoff, G. A. M.; Siegel, F. R.; Vaz, E.; Zeller, E. J., [https://www.coldregions.org/vufind/Record/161983 Field test of thermoluminescence dosimeters for measurement of the natural radiation environment on Ross Island], Antarctic journal of the United States. 18(5). United States. P.45-46. ISSN 0003-5335</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15462 גבעת טרכייט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21903 גבעת טרכייט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=14872&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעת טרכייט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6626910.html גבעת טרכייט] באתר mindat
* [http://distancebetween.info/trachyte_hill מחשבון מרחקים - המרחק מגבעת טרכייט לאתרים סמוכים]
* [https://geographic.org/geographic_names/antname.php?uni=15462&fid=antgeo_124 תצלום לוויין של אזור גבעת טרכייט]
* [https://adam.antarcticanz.govt.nz/nodes/view/58393 תצלום גבעת טרכייט] באתר הגאזט האנטארקטי של ממשלת ניו זילנד

== הערות שוליים ==

טרכייט
קרחון של

קרחון של (באנגלית: Shell Glacier) הוא קרחון בקצה הצפוני של האי רוס, סמוך לארץ ויקטוריה שבאנטארקטיקה.

הקרחון הוא האונה המערבית של כיפת הקרח המכסה את פסגתו הר בירד.

הקרחון זורם בתלילות בעמק שמצפון לגבעת טרכייט ולראש האריסון, במרכז האזור החשוף מקרח, בחלק התחתון של המורדות הדרומיים של הר בירד.

ראשו של הקרחון בגובה 600 מטרים מעל פני הים; קצהו התחתון של הקרחון בגובה של 75 מטרים מעל פני הים.

== היסטוריה ==
=== גילוי ומיפוי הקרחון ===

הקרחון התגלה ומופה על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1958–1959.

=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד.

הקרחון נקרא בשם זה - בשל העובדה שהמורנות שבקצה הקרחון מכילות כמות גדולה של קונכיות (באנגלית "של" משמעו "קונכייה").

== לקריאה נוספת ==

<div class="mw-content-ltr">• Dochat, T., Marchant, D., & Denton, G. (2000), [https://www.jstor.org/stable/520993 Glacial Geology of Cape Bird, Ross Island, Antarctica], Geografiska Annaler. Series A, Physical Geography, vol. 82, no. 2/3, 2000, pp. 237–247. JSTOR, www.jstor.org/stable/520993</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13699 קרחון של] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21763 קרחון של] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=131505 קרחון של] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13139&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון של] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13699&fid=antgeo_121 תצלום לוויין של אזור קרחון של]
* [https://www.mindat.org/feature-6625168.html קרחון של] באתר mindat
* [http://distancebetween.info/shell_glacier מחשבון מרחקים - המרחק מקרחון של לאתרים סמוכים]

== הערות שוליים ==

של
רחוב תל חי (כפר סבא)

תל חי הוא שמו של רחוב ראשי בכפר סבא, המתחיל בצפון העיר ברחוב בן יהודה ונגמר בדרום העיר במחלף תל חי המתחבר לכביש 531. הרחוב חוצה את רחוב ויצמן באזור תחנה מרכזית כפר סבא. הרחוב מורכב ברובו מבתי מגורים גבוהים (בניינים), וכולל שני בתי ספר ואזור מסחרי.

== מבנה הרחוב ==
הרחוב חוצה את העיר מצפון לדרום. בחלקו הצפוני הוא נפגש עם רחוב בן יהודה, שם נמצא בית הספר בר לב. במורד הרחוב ניכרת הבנייה של בניינים רבי קומות בעלי גגות רעפים. כאשר ממשיכים בכביש דרומה נתקלים בכיכר האקליפטוס, כיכר ובה עץ אקליפטוס בודד. כאשר נבנה הכביש הוחלט לשמור את העץ ועל כן הוא נשמר במרכז הכביש והפך לסמל של השכונה. העץ, מסוג אקליפטוס המקור, ננטע לראשונה בשנות השלושים והיווה נקודת ציון בין בתי המושבה לכפר טאריק-אל חראם<ref name=":0"></ref>, היום דרך בן יהודה. מצידו המערבי של הכביש נמצא בית הספר הדתי-ממלכתי "תורה ומדע".

כאשר ממשיכים דרומה עוברים חלק קטן של בתים פרטיים, ובין היתר גם האולפנה "הראל", ולאחריו מגיעים לשורה של בתים מרובי קומות, כשהגבוה מביניהם כולל ארבע עשרה קומות והוא, נכון ל-2020, הבניין הגבוה ביותר בכפר סבא, להוציא השכונה הירוקה. באזור זה של הרחוב נמצאים שלושה בתי כנסת זה לצד זה, בית הכנסת המרוקאי, בית הכנסת התימני ובית הכנסת האשכנזי.

מעט אחר כך נמצאת תחנה מרכזית כפר סבא, שהיא התחנה הגדולה ביותר בעיר. בסביבת הרחוב של התחנה קיימות חנויות רחוב רבות, בהן מספרות, מכולות, גלידריות, חנויות גיימינג, מאפיות ועוד. חלקו הדרומי של הרחוב כולל בניינים רבי קומות נוספים ואת אולפנת אמנה. בסופו, הרחוב מתחבר לגשר תל-חי שממשיך אל כביש 531.

אורכו הכולל של הרחוב הוא 1.68 קילומטר.

== מבנים חשובים ברחוב ==

* בית נורדשטיין<ref></ref> - ביתו המשומר של אלכסנדר נורדשטיין, אחד ממייסדי כפר סבא. הבית נבנה בשנת 1919 לראשונה, אך ננטש במאורעות תרפ"ט כאשר נורדשטיין עזב לפתח תקווה. בשנת 1922 חזר עם משפחתו לכפר סבא כאשר היא הייתה ריקה מנפש חיה, ובין הריסות הבתים הקים מחדש את הצריף שלו. הבית כיום הוא חלק משביל הראשונים כפר סבא.
* תחנה מרכזית כפר סבא - התחנה הגדולה ביותר בעיר, הכוללת למעלה מעשרה מסופים ושתי תחנות חיצוניות. התחנה מקבלת אוטובוסים מכל רחבי מרכז הארץ, ומשמשת גם כחניה לאוטובוסים של חברת מטרופולין.
* אקליפטוס המקור<ref name=":0" /> - האקליפטוס שננטע בין הפרדסים שימש במשך שנים רבות כנקודת ציון בין בתי המושבה לכפר טאריק-אל חראם. כאשר נסלל הכביש בתל חי, הוחלט להשאיר את העץ בתור כיכר קטנה, כדי שלא ייכרת. העץ נמצא שם עד היום, והוא נחשב סמל של המושבה.
* גשר תל חי - גשר המחבר בין הרחוב לכביש 531. בשנת 2020 נפתח מסלול נוסף היוצא מרחוב תל חי והגשר, אשר היה בעבודות קרוב ל-6 שנים. בתקופת התפרצות נגיף הקורונה בישראל והמחאה נגד בנימין נתניהו הפך הגשר למוקד פופולרי עבור מפגינים מכפר סבא והוד השרון, לצד צומת רוטשילד-ויצמן וקניון ערים.

בית נורדשטיין המשוחזר. ניתן להבחין בייחודיות שלו לצד הבניינים האחרים ברחוב.

== תוכניות לעתיד ==
ישנו תכנון לבנות מחדש את כביש הרחוב מתחילתו ועד סופו ולהוסיף לו שני מסלולים באופן סדיר (חלק מהרחוב כולל רק נתיב אחד), שבילי אופניים וחנויות רחוב נוספות גם בחלקיו הצפוניים, בדומה לרחובות כצנלסון וסוקולוב<ref></ref>. עבור המבצע הוקצו 1.428 מיליון שקל, מהלך שספג ביקורות מצד האופוזיציה בעירייה.

בנוסף, תכנון המטרו הארצי כולל חמש תחנות בעיר כפר סבא, אחת מהן ברחוב תל חי.

== קישורים חיצוניים ==
* [https://simplex-smart3d.com/ces/kfs/AppIdKfs1/ מודל תלת מימד של כפר סבא], בו ניתן לבחון את רחוב תל חי על רבדיו השונים.

== הערות שוליים ==

קטגוריה:כפר סבא: תחבורה
כשהכל יגמר

"כשהכל יגמר" הוא סינגל שהוקלט על ידי הזמרת-יוצרת הישראלית שרית חדד.<ref name=":0"></ref> השיר יצא לאור ב-2 בנובמבר 2020, על ידי חברת התקליטים ש. חדד הפקות בע"מ, כסינגל שלא מתוך אלבום.<ref name=":0" /> השיר היה לשירה הראשון של חדד, שלא יצא על ידי חברת התקליטים אבי גואטה הפקות בע"מ.<ref name=":0" />

השיר הגיע למקום הראשון במדיה פורסט.<ref name=":1"></ref>

בחודש דצמבר השיר נכנס לפלייליסטים של התחנות רשת ג' וגלגלצ.

במצעד השנתי של mako ו-טיקטוק לשנת התשפ"א השיר הגיע למקום ה-23.

== רקע וכתיבה ==
השיר נכתב על ידי אייל דביר, תמר יהלומי ויונתן קלימי והופק על ידי יהלומי וקלימי גם כן.<ref name=":0" /> השיר זכה להצלחה ארצית והפך לשירה הראשון של חדד שהצליח לכבוש את פסגת מדיה פורסט, מזה 3 שנים; ב-19 במרץ 2017, הצליח להיטה "היית איתה", לכבוש את הפסגה למשך שלושה שבועות רצופים.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50,000 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-2 בנובמבר 2020.<ref name=":0" /> בתחילת הקליפ, ניתן לראות את חדד כשהיא נכנסת לתוך אולם בית הקולנוע של סינמה סיטי גלילות.<ref name=":0" /> בהמשך, היא מתיישבת כשהיא לבדה ומתחילה לשיר את השיר.<ref name=":0" /> לאורכו של הקליפ, מוצגים קטעי וידאו של מעריציה ולבסוף, ניתן לראות את הבת שלה.<ref name=":0" />

נכון לנובמבר 2020, מונה הצפיות של הקליפ עומד על למעלה מחצי מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 בנובמבר 2020
|הזרמת מוזיקה • הורדה דיגיטלית
|ש. חדד הפקות בע"מ
|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997009223479305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים על מגפת הקורונה
קטגוריה:סינגלים שהגיעו למקום הראשון במצעד העברי של מדיה פורסט
נגריאמה

נגריאמה (ביפנית: 流山市) היא עיר הממוקמת במחוז צ'יבה, יפן.

== היסטוריה ==
ב-1 באפריל 1889, נגריאמה הוקמה ושימשה כעיר נמל על נהר אדו. ב-1 בינואר 1952, נגריאמה התמזגה עם העיירה הסמוכה אליה, אדוגאווה. נגריאמה קיבלה מעמד של עיר ב-1 בינואר 1967.

== אוכלוסייה ==
בשנת 2019, אוכלוסיית העיר הוערכה ב-192,443 נפשות. באותה השנה, צפיפותה של העיר הוערכה ב-5,449 נפש על קמ"ר. בין השנים 2006–2019, אוכלוסייתה של העיר גדלה ב-20%.

== חינוך ==
בעיר פעולות שלוש אוניברסיטאות: אוניברסיטת אדוגאווה, אוניברסיטת טויו גאקואן ומכללת אדוגאווה ג'וניור.

== ערים תאומות ==
לנגריאמה יש שלוש ערים תאומות וכולן ערים יפניות.
* 
* 
* 

== קישורים חיצוניים ==

* 

== הערות שוליים ==

קטגוריה:יפן: ערים
קטגוריה:קאנטו: ערים
קטגוריה:יישובים שהוקמו ב-1889
אין סוף ללילה

"אין סוף ללילה" הוא סינגל שהוקלט על ידי הזמרת-יוצרת הישראלית קרן פלס, מתוך אלבום האולפן השישי שלה, שקופים 2. השיר יצא לאור ב-1 בנובמבר 2020 כסינגל הראשון מתוך האלבום, על ידי חברת התקליטים הד ארצי.

== רקע וכתיבה ==
השיר נכתב והולחן על ידי קרן פלס והופק על ידי גלעד שמואלי. השיר נכתב מספר שנים לפני צאתו כסינגל, והופיע במסגרת סיבוב ההופעות של פלס בשנת 2014, לבד על הפסנתר, וכן במסגרת הופעותיה לקידום האלבום שקופים בשנת 2019.

== וידאו קליפ ==
הווידאו קליפ הרשמי של השיר פורסם ב-1 בנובמבר 2020. הוא צולם באי היווני פארוס, בעת הגל השני של מגפת הקורונה. פלס סיפרה כי הקליפ צולם על ידי בחור מלבנון וסיפרה כי "יום אחד פגשתי בחור צעיר בדוכן עלי גפן ממולאים והוא סיפר לי שברח מלבנון אחרי הפיצוץ בנמל ביירות, השאיר שם את כל ציוד הצילום שלו ומאז מחפש דרך חדשה. מצאנו זה את זו. החלטנו לצלם ביחד קליפ".

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 בנובמבר 2020
|הזרמת מוזיקה • הורדה דיגיטלית
|הד ארצי
|
|}

== קישורים חיצוניים ==

* [https://www.nli.org.il/he/items/NNL_MUSIC_AL997009223482205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קרן פלס
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
קטגוריה:שירים שהופקו על ידי גלעד שמואלי
קטגוריה:שירים על חלומות
קטגוריה:שירים על לילות
קטגוריה:סינגלים בהוצאת הד ארצי
הסליק במרחביה

250px
הסליק במרחביה היה הסליק המרכזי לאחסנה וטיפול בנשק לא חוקי של קיבוץ מרחביה. נבנה במרתפו של בית הילדים בשנות ה-30. הסליק נחשף ב-1968 והפך לאתר מורשת לאחר תהליך שימור.

== רקע ==
קיבוץ מרחביה הוקם ב-1929. כבר מהקמתו הוכנו בו סליקים פשוטים בהם אוחסן נשק מגן וזאת כחלק מהלקחים של מאורעות תרפ"ט. עם הזמן הגיעו חברי הקיבוץ למסקנה שיש צורך בבניית סליק גדול יותר ומוגן יותר. רצון זה נבע, בין השאר, גם ממאמצי הבריטים לאיתור סליקים ברחבי הארץ, תוך שימוש במגלי מתכות, דבר שהגביר את החשש שפתרונות ההסלקה הקיימים אינם בטוחים עוד וגדולים הסיכויים שייתגלו בחיפוש.

== ההיסטוריה של הסליק ==
בניית הסליק החלה ב-1935 ומספר מצומצם של חברי קיבוץ (5 חברים בראשות משה מן) היה שותף סוד ופעיל בהקמת הסליק. הסליק תוכנן להשתלב בבית הילדים שהיה בתהליך הקמה באותו זמן.

הסליק עצמו נבנה במרתף הבניין והגישה אליו הייתה מארון בחדר האוכל של הילדים בקומת הקרקע. בארון שבחדר האוכל נבנתה רצפה שהותקנה על גבי בורג שחובר למנגנון תופים וכבלים שנלקח ממכונת הדייש של הקיבוץ. כדי להניע את המערכת חוברו התופים והכבלים לידית אותה נדרש לסובב כדי להוריד ולהעלות את הרצפה. הנקודה בקיר, בה הוכנסה הידית הסוותה כנקודת חשמל. במהלך בניית בית הילדים הוכנסו בקירותיו תעלות האוורור של הסליק שהובילו לגג.

החל מ-1936, לאחר השלמתו, שימש הסליק את חברי הקיבוץ לאחסון וטיפול בנשק. הבריטים הגיעו מספר פעמים לקיבוץ לחפש סליקים (כולל בשבת השחורה) אך הסליק לא נתגלה.

== אחריתו של הסליק ==
לאחר סיום מלחמת העצמאות הוחזרו כלי הנשק לסליק וחמשת חברי הסוד החליטו להשאירם שם ולא לגלות את מקומו. ב-1968, במסגרת מבצע החזרת ציוד לצה"ל לאחר מלחמת ששת הימים, החליטו החברים לחשוף את הסליק וכל הציוד והנשק שבו הועבר למשטרת עפולה. במהלך חשיפת הסליק נפרץ פתח בקיר שאיפשר גישה קלה אליו. לאחר פינויו אוחסנו בו חומרים של הארכיון ששכן ליד אולם הסליק ננטש כשהארכיון עבר למקום אחר.

ב-2014 נוקה הסליק והוצגו בו ציוד אישי של חיילים, מִרכֶזת טלפונים, תחמושת, חוברות הדרכה לאימונים צבאיים וציוד אחר. בנוסף נתלו במקום פלקטים המתארים את המצב הביטחוני באזור שהביא להקמת הסליק, ועל מרחביה בחזית הפעילות הביטחונית בעמק יזרעאל המזרחי. כמו כן נתלו צילומים של כלי נשק שונים שצולמו במוזיאון צה"ל.

== לקריאה נוספת ==
* ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2020, עמודים 140–141

== קישורים חיצוניים ==

* יוסי וקנין, [https://emek.mynet.co.il/local_news/article/m_225059 סליק הנשק הסודי הוקם בתוך בית הילדים] באתר MyNet העמק, 29 בדצמבר 2014
* [http://www.merchavia.org.il/בית-הילדים-בקיבוץ-מרחביה-וסיפור-הסליק/ בית הילדים בקיבוץ מרחביה וסיפור הסליק] באתר קיבוץ מרחביה, 14 בינואר 2014

== הערות שוליים ==

מרחביה
סליק
קטגוריה:אתרי מורשת במחוז צפון
מונוסלו

מונוסלו (בהונגרית: Monoszló) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם במונוסלו מספר התושבים נמצא בירידה. כך, בשנת 1990 חיו בכפר 158 תושבים, ובשנת 2020, 89 תושבים.

הכפר עתיק למדי ונזכר כבר למן המאה ה-13, עת בן הכפר, הארכיבישוף לודומר מאסטרגום נתמנה לתפקידו, השני במעלה בהיררכיה הכנסייתית בהונגריה, תחת שלטונו של המלך לסלו הרביעי.

כנסיית הכפר עשירה בפרטים מתקופת ימי הביניים, ובמיוחד הדלת הדרומית המעוטרת בעץ החיים כשלצידיו שתי ציפורים.

==יהודי מונוסלו==
במונוסלו חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|19
|468
|-
|1941
|4
|428
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
שרק תחייך

"שרק תחייך" הוא סינגל שהוקלט על ידי הזמרת-יוצרת הישראלית יובל דיין.<ref name=":0"></ref> השיר יצא לאור ב-24 באוגוסט 2020, על ידי חברות התקליטים אן-אם-סי יונייטד אנטרטיינמנט בע"מ וארומה מיוזיק, כסינגל שלא מתוך אלבום.<ref name=":0" />

השיר הגיע למקום הראשון במצעד הרשמי של גלגלצ.<ref></ref>

== רקע וכתיבה ==
השיר נכתב על ידי יובל דיין ואבי אוחיון והופק על ידי מתן דרור.<ref name=":0" /> בישראל היום פורסם כי "השיר יצא בעקבות מגפת הקורונה" וכי הוא "שיר שיש בו, מבחינתה (של יובל דיין), הרבה מהתובנות החדשות שהביאה איתה המגפה".<ref name=":1"></ref> בנוסף, היא סיפרה כי "בהתחלה הייתי בלחץ גדול של מה הולך להיות איתנו. לקראת פסח תכננתי להתחדש ולהחליף את כל הציוד של האולפן הביתי שלי, ופתאום הכל נעצר. זה שלח אותי פנימה, כתבתי שירים וזה הפך לתקופה של יצירה", וכי "השיעור הגדול הזה שלמדתי על צניעות ועל היכולת להסתפק במה שיש - נמצא בשיר 'שרק תחייך'".<ref name=":1" /> בראיון לערוץ 7, אמרה דיין כי "אחד השירים החדשים שלי שאני הכי אוהבת הוא 'שרק תחייך'".

על החיבור עם שותפה לכתיבת השיר אבי אוחיון, סיפרה דיין: "ניסינו להעביר תחושה שהכל כבר נמצא ממש כאן לידינו, הפרטים הקטנים הם אלה שהופכים את התמונה לשלמה. אבי אוחיון הוא יוצר אדיר שיודע להעביר הרבה בפשטות, ואני שמחה ומתרגשת לשתף איתו פעולה לראשונה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון השמעות.

== וידאו קליפ ==
הווידאו קליפ הרשמי של השיר פורסם ב-24 באוגוסט 2020.<ref name=":0" /> במהלך הקליפ, ביקרה דיין בחתונות בהפתעה.<ref name=":0" /> בתחילת הקליפ, מופיע הכיתוב "קיץ 2020" ובהמשך ניתן לראותה, כשהיא מנגנת בגיטרה. בהמשך, מופיעות הסצנות בהן ניתן לראות אותה כשהיא מבקרת בחתונות שונות.<ref name=":0" /> דיין אמרה כי "הרעיון לקליפ הגיע אחרי הרבה מאוד פניות שקיבלתי להגיע לשיר בחופות מזוגות שנדחתה להם החתונה, והרגשתי שזאת הדרך הטובה והמרגשת ביותר לשמח אותם".

נכון ליולי 2024, מונה הצפיות של הקליפ עומד על למעלה מ-41 מיליון צפיות.<ref name=":0" />

== ביקורת ==
דודי פטימר ממעריב אונליין העניק לשיר ביקורת חיובית: "בפשטות וברכות מגישה יובל דיין את 'שרק תחייך' – בלדה אותה כתבה והלחינה יחד עם אבי אוחיון. נאיביות מתוקה, אופטימיות והתמקדות בחשיבות הדברים הקטנים, מקבלות משנה תוקף בשיר אותו מבצעת דיין ברוך קולה המלטף, שמצליח להפיג לכמה רגעים את המתח בתקופה טרופה זו, ולהעלות חיוך על השפתיים (ובתוך הלב). פשוט ונוגע".

== גרסאות כיסוי ==
הזמר הישראלי אייל גולן הוציא גרסת כיסוי רשמית לשיר.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|24 באוגוסט 2020
|הזרמת מוזיקה • הורדה דיגיטלית
|NMC • ארומה מיוזיק
|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997008914512005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי יובל דיין
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירים על אושר
קטגוריה:שירים על חיוך
קטגוריה:שירים על נישואים
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
קטגוריה:סינגלים בהוצאת ארומה מיוזיק
101 שאלות למבוגר

"101 שאלות למבוגר" היא תוכנית שיחה לנוער המשודרת בערוץ הראשון ברוסיה. במשך זמן רב (בשנים 2006–2013) שודרה בערוץ המוסקבאי "TV Center" (לשעבר "TVC") ובגרסתו הבינלאומית "TVCI" תחת הכותרת "מאה שאלות למבוגר".

התוכנית זכתה בפרס האקדמיה הרוסית לטלוויזיה 2007 בקטגוריית "תוכנית לילדים" הקדים את התוכניות "צרות" מאת OTRK "Ugra" ו"ללא חזרות" של האולפן "Klass".

בשנת 2020 התחיל הערוץ הראשון להתעניין בקונספט של התוכנית. בתחילה, צילומי הפרקים הראשונים היו אמורים להתקיים בחודש מרץ, אך בשל מגפת COVID-19 היא נדחתה לתחילת יולי<ref></ref> ושידור הבכורה התקיים ביום שבת, 5 בספטמבר 2020 בשעה 10:15 בבוקר<ref></ref>.

== תוכן ==
מרואייני התוכנית נבחרים על ידי הילדים המשתתפים בקהל. לשם כך נערך סקר בקרב תלמידי בית הספר, כתוצאה מכך מתברר באילו מבוגרים הם מעוניינים.

"באולפן לא יידונו נושא כזה או אחר", אמרו בהפקת התוכנית, "אלא בדמות הראשית, שלדברי אחד מהם 'ייכנס לגוב האריות'. האתגר לבני הנוער אינו קל. עליהם להכריח אדם מפורסם, שלפעמים בעל בכוח, לחשוף את עצמו בפני הצופים. ובאותה עת, ולהדגים את ה"אני" הקולקטיבי שלהם."

מהות התוכנית היא ששאלות נשאלות על ידי צעירים מתחת לגיל 18<ref></ref>. הרעיון הוא שהאורח צריך לענות על 100 שאלות, אך בדרך כלל אין יותר מארבעים. בסוף השידור מוצג מונה שאלות. לאורח הזכות לסרב לענות על השאלה שלוש פעמים. במהלך ההקלטה נשאלו כמה דמויות 70–80 שאלות כל אחת, אך אורך התוכנית אינו מאפשר להראות יותר מ-30-50<ref></ref>.

== קישורים חיצוניים ==
* [http://www.atv.ru/index.php?option=com_video&task=program&pid=5&Itemid=75 "101 שאלות למבוגר"], באתר ATV
* [http://www.tvc.ru/channel/brand/id/51 "101 שאלות למבוגר"], באתר ערוץ TVC
* [http://www.1tv.ru/shows/101-vopros-vzroslomu "101 שאלות למבוגר"], באתר "1tv.ru"

== הערות שוליים ==

קטגוריה:2006 ברוסיה
קטגוריה:TV Center: תוכניות וסדרות
קטגוריה:זוכי פרס TEFI
קטגוריה:ערוץ 1 הרוסי: תוכניות וסדרות
יחסי הוותיקן–הפיליפינים

יחסי הוותיקן–הפיליפינים הם היחסים הרשמיים בין קריית הוותיקן לפיליפינים. כאחת משתי מדינות עם רוב קתולי באסיה (ביחד עם מזרח טימור), הפיליפינים נהנים מיחסים משמעותיים עם הוותיקן. לוותיקן יש נונצ'יאטורה במנילה,<ref>
</ref> ושגריר הפיליפינים לאיטליה משמש כשגריר לא תושב לוותיקן ברומא.<ref></ref>

== היסטוריה ==
בניגנו אקינו השלישי פוגש את האפיפיור פרנסיסקוס במהלך ביקורו הממלכתי בוותיקן בשנת 2015]]
האפיפיור פרנסיס עם הנשיא בניגנו אקינו השלישי במהלך ביקור האפיפיור בפיליפינים, ינואר 2015
הקתוליות הגיעה לראשונה לפיליפינים במאה ה-16, כשמיסיונרים נוצרים ליוו כובשים כשסיפחו את האיים לאימפריה הספרדית. עד שהפיליפינים קיבלו את הריבונות מארצות הברית לאחר מלחמת העולם השנייה עם הקמת הרפובליקה השלישית, הקתוליות כבר הותירה רושם מתמשך על התרבות והחברה הפיליפינית, כשבערך שבעים אחוז מהפיליפינים הכריזו באמונה בנצרות.

במהלך שלטונו של נשיא הפיליפינים אלפידיו קווירינו, שודרגה המשלחת האפוסטולית של הפיליפינים לנונצ'יאטורה, כאשר הארכיבישוף אגידיו וגנוזי הפך לנונסיו האפוסטולי הראשון ב-9 באפריל 1951. השגריר הפיליפיני הראשון בוותיקן, ד"ר מנואל מורן, העניק את תעודותיו לאפיפיור פיוס ה-12 ב-4 ביוני 1951.<ref></ref><ref></ref>

שלושה אפיפיורים ערכו עד כה ביקורים פסטורליים בפיליפינים. האפיפיור פאולוס השישי ביקר בפיליפינים בשנת 1970 ונאם בפני סטודנטים באוניברסיטת סנטו תומאס (UST) במנילה. בשנת 1981 נאם גם האפיפיור יוחנן פאולוס השני ב-UST, ובירך את יליד המאה ה-17 לורנצו רואיז, כקדוש בפארק לונטה, הברכה הראשונה הנערכה מחוץ לוותיקן. כמה מאות שנים אחר כך אפיפיור ביקר את הפיליפינים בשנת 1995 לרגל יום הנוער העולמי X. בתאריכים 15–19 בינואר 2015 ערך האפיפיור פרנסיסקוס ביקור אפיפיורי בפיליפינים, שם נשא נאום ב-UST וביקר בטקלובן, העיר שנחרבה על ידי הטייפון יולנדה (האיאן).<ref></ref>

הפיליפינים אירחו את הקונגרס האוכריסטי הבינלאומי בשנת 1937 (IEC) במנילה ושוב בין 25 ל-31 בינואר 2016, שהועבר מתאריך מאי המקורי על פי בקשת הוותיקן. הארכיבישוף של סבו חוסה ס. פלמה מוועידת הבישופים הקתולית בפיליפינים הציע לוותיקן שהאפיפיור פרנסיסקוס יבקר במדינה לרגל האירוע.<ref></ref> עם זאת, מאוחר יותר אישר פלמה כי האפיפיור לא יבקר במדינה לצורך האירוע והוותיקן ישלח במקום זאת שליח אפיפיור להשתתף באומרו: <ref></ref>

==ראו גם==
* ניסיון ההתנקשות באפיפיור פאולוס השישי

== קישורים חיצוניים ==

== הערות שוליים ==

קטגוריה:הפיליפינים: דת
אור הירח (שיר)

אור הירח הוא סינגל שהוקלט על ידי הזמר-יוצר הישראלי אביב גפן. השיר יצא לאור בשנת 1991, כסינגל מתוך אלבום הבכורה של גפן, "זה רק אור הירח", הנקרא על שם פזמון השיר.

== רקע וכתיבה ==
השיר, בדומה לשאר שירי האלבום, נכתב והולחן על ידי אביב גפן, והוא בסגנון הרוק. בסיקור על האלבום "זה רק אור הירח", לכבוד 20 שנה לצאתו, כינה מבקר המוזיקה יוסי חרסונסקי את השיר כ"שיר מוטו באלבום על ילדים מסכנים חשופים בחולשתם בצריח החיים, זועקים זעקתם המרה".

זמן מה לאחר צאת השיר, ביצע גפן את השיר יחד עם דנה ברגר בתוכנית "עניין של זמן", בה השתתף. בנוסף, על שם השיר והאלבום בו הוא נכלל, גפן טבע את הכינוי "ילדי אור הירח" לתיאור הנוער שהתבגר לשיריו בשנות ה-90.

== גרסאות כיסוי ==
=== גרסתם של יסמין מועלם וטונה ===

ב-27 באוקטובר 2020 הוציאו הזמרת-יוצרת יסמין מועלם והראפר טונה גרסת כיסוי לשיר, במסגרת החלק השני של הפרויקט "צו השעה", לתמיכה בתעשיית המוזיקה הישראלית, שנפגעה בעקבות משבר הקורונה בישראל.

==== רקע ====
ב-2 באוגוסט 2020 הוכרז על פרויקט מוזיקלי בשם "צו השעה", בו יכללו כ-50 גרסאות כיסוי לשירים שונים מהזמר העברי, ואף נאמרו שמותיהם של חלק מהאמנים המשתתפים בו, ובהם מועלם וטונה. הפרויקט הופק על ידי "קרן נכט", בעקבות משבר הקורונה בישראל, שפגע בפרנסתם של מוזיקאים ישראלים, ולדברי יוזמיו, על מנת "לשמור על המוזיקה העברית כדי שנוכל לפתח אותה" ולקדם "חוק מוזיקה ישראלית". ב-27 באוקטובר, יצא החלק השני של הפרויקט, בו נכלל השיר.

בנוסף למילים המקוריות, נוסף לשיר בית ראפ שכתב וביצע טונה.

==== מיקומי שיא ====

=== גרסאות נוספות ===
* הצמד גיא ויהל ביצעו את השיר בתוכנית "The Voice ישראל", בה התמודדו. בתוכנית, המנטור שלהם היה גפן.

== השיר בספרי תווים ==
* רן ברלב (עורך), אביב גפן: השירים האסורים, עמ' 32, הוצאת כנרת, 1996. 

== קישורים חיצוניים ==
* [https://www.nli.org.il/he/items/NNL_MUSIC_AL997008816765205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1991
קטגוריה:שירי 2020
קטגוריה:סינגלים מ-1991
קטגוריה:שירי אביב גפן
קטגוריה:שירי טונה
קטגוריה:שירי יסמין מועלם
קטגוריה:שירים בעברית
קטגוריה:שירי רוק בעברית
קטגוריה:הירח באומנות
קטגוריה:סינגלים בהוצאת הד ארצי
מרדכי בירדוגו

הרב מרדכי בירדוגו (ה'תע"ה - י"ד אב ה'תקכ"ב 1762) המכונה: המרבי"ץ, היה ראש ישיבה, דרשן ודיין ופרשן מקראי ותלמודי בעיר מקנס שבמרוקו ומחבר ספרים פורה.

==קורות חייו==
נולד בשנת ה'תע"ה לרב יוסף, נכדו של רבי משה בירדוגו (הקדמון), ראש משפחת בירדוגו. אחיו הוא רבי יהודה בירדוגו מחבר הספר "מים עמוקים".

=== בחרותו ===
בצעירותו למד בבית מדרשו של בן דודו רב ואב"ד מקנס, רבי משה בירדוגו, המכונה "המשבי"ר". ישיבתו של המשבי"ר נודעה לתהילה במקנס ורוב תלמידי החכמים של העיר למדו בה.

למרות גילו הצעיר בין הלומדים, התבלט בכשרונותיו ובהתמדתו, ורבו, המשבי"ר, נהג לפלפל עמו בדברי תורה. חידושים רבים שהעלו השניים מתקופה זו הודפסו לימים בספרי הרב ותלמידו, "ראש משביר" ו"תורת המרבי"ץ" (ראו להלן). בדרך לימודו אחז בעקבי שיטת רבו שהייתה העמקה בפשט הסוגיה, תוך התרחקות מפלפולים. כך למשל, בסיום מערכה ארוכה על סוגיה במסכת פסחים כתב: .

=== רבנות העיר מקנס ===
עם הגיעו לפרקו נישא לבליידא, בתו השלישית של רבו. לאחר פטירת רבו, היה המרבי"ץ הרוח החיה בהנהגת הישיבה והוא אף ירש את מקומו ברבנות העיר. לפרנסתו עסק בתקופה זו כשוחט. בערך בשנת ה'תק"ב מונה גם לדיין, לצד רבי יעקב טולידאנו (מהרי"ט) ואחיו רבי חיים טולידאנו, עמם חתם על פסקי דין. כן נמצא שחתם על פסקי דין לצד גדול דורו רבי יעקב אבן צור (היעב"ץ). בתפקידיו השיב המרבי"ץ תשובות הלכתיות לכל רחבי מרוקו וחתם על תקנות רבות בעירו.

=== פטירתו והנצחתו ===
בשנת ה'תק"ז נפטרה אשתו, ורבי מרדכי נישא בשנית לבתו הרביעית של רבו - ריינא, לאחר פטירת בעלה רבי יחיא לכרייף.

נפטר בי"ד באב ה'תקכ"ב. משורר התקופה חתנו רבי דוד חסין חיבר קינה על פטירתו.

הותיר אחריו יבול רב של חידושי תורה בכל מקצועות התורה: שו"ת, חידושים על הש"ס ועל התנ"ך ודרשות. רובם נותרו עדיין בכתובים, וחלקם נדפסו בספר "תורת המרבי"ץ" שבהוצאת מכון אהבת שלום.

למרות שנפטר צעיר, הותיר את חותמו על רבים מחכמי צפון אפריקה, שנים רבות אחר פטירתו.<ref></ref>

===צאצאיו===

* רבי יקותיאל בירדוגו - בנו הבכור מאשתו הראשונה, ממלא מקומו ברבנות העיר. 
* רבי רפאל בירדוגו - מחבר השו"ת "משפטים ישרים" שנודע לימים בכינויו "המלאך רפאל". 
* בת נוספת (מנישואיו הראשונים) נישאה לרבי דוד בן חסין. 
* מנישואיו השניים נולדה לו בת בשם בליידא, שנישאה לרבי יהודה בירדוגו קרוב משפחתו.

== חיבוריו ==
* שו"ת דברי מרדכי - שאלות ותשובות על ארבעת חלקי השולחן ערוך
* תקנות
* חידושים על הש"ס - שלשת החיבורים הללו רוכזו בספר 'תורת המרבי"ץ' בהוצאת חברת אהבת שלום ה'תשע"ז.
* דורש טוב - דרשות (בכתב יד).
* פרשת מרדכי - דרשות והספדים (בכתב יד).
* משנה למלך - פירוש לספר משלי (בכתב יד).
* פירוש למסכת אבות (בכתב יד).
* צרור הכסף - צרור המור - פירושים לספר תהילים (בכתב יד).
*פירושים על המקרא (בכתב יד).

==לקריאה נוספת==
תורת המרבי"ץ, הוצאת מכון אהבת שלום - יד שמואל פרנקו, ירושלים תשע"ז.

==קישורים חיצוניים==
* - תשובות בהלכה
* 

==הערות שוליים==

קטגוריה:מקנס: רבנים
קטגוריה:רבני משפחת בירדוגו
קטגוריה:ראשי ישיבה מרוקאים
קטגוריה:מחברי ספרי שו"ת
קטגוריה:ילידי 1715
קטגוריה:נפטרים ב-1762